Eksperimentell arkeologi

Eksperimentell arkeologi er et studiefelt og en gren av arkeologi som bruker innlevelse som et vindu til å danne ny kunnskap om hvordan mennesker levde i forhistorisk tid. Den oppsto som en bevegelse innenfor arkeologi på 1960-tallet. Dette skjedde samtidig med at hovedprinsippet bak det – praksis – hadde innflytelse på flere andre områder, spesielt på utdanning. Samtidseksempler på dette kan finnes både i konseptet av et «levende museum» der restaureringsarbeid foregår med bruk av tradisjonelle metoder og der publikum kan delta, og likeledes i en rekke populære tv-program som forsøker å vise en helhetlig rekonstruksjon av visse tidsalders levemåter.

Eksperimentell arkeologi forsøker å teste arkeologiske hypoteser, vanligvis ved å etterligninger eller tilnærmet gjennomføre teknikkene til gamle kulturer. Den bruker en rekke metoder, teknikker, analyser og tilnærminger, basert på arkeologisk kildemateriale som gamle strukturer eller gjenstander.Mathieu (2002), s, 12. Sitat: «Within the context of a controllable imitative experiment to replicate past phenomena in order to generate and test hypotheses to provide or enhance analogies for archaeological interpretation»  Det er forskjellig fra bruken av primitiv teknologi uten bekymring for arkeologiske eller historiske studier. Levende historie og historisk gjeninnføring, som vanligvis utføres som hobbyer, er ikke-arkeologiske motstykker til denne akademiske disiplinen.

En av hovedformene for eksperimentell arkeologi er å lage kopier av historiske strukturer ved bruk av kun historisk nøyaktige teknologier. Dette er noen ganger kjent som rekonstruksjonsarkeologi; rekonstruksjon innebærer imidlertid en eksakt kopi av fortiden, når det faktisk bare er én persons idé om fortiden. De siste årene har eksperimentell arkeologi vært omtalt i flere TV-produksjoner, som BBCs Building the Impossible«Building the Impossible», IMDb og PBS’ Secrets of Lost Empires. «Secrets of Lost Empires», PBS Mest bemerkelsesverdig var forsøkene på å lage flere av Leonardo da Vincis design fra skissebøkene hans, for eksempel hans væpnede kampvogn fra 1400-tallet.

 Eksempler 

 Sagnlandet Lejre (Historisk Arkæologisk Forsknings- og Formidlingscenter) er et forsknings- og formidlingssenter og turistattraksjon ved Lejre, 13 km vest for Roskilde, i Danmark. Det har fortid og arkeologi som hovedtema og ved dets opprettelse i 1964 gikk det under navnet Historisk-arkæologisk Forsøgscenter. I de virksomme verkstedene: veveverkstedet, pottemakeriet og smeden lages det kopier av håndverk fra historisk og forhistorisk tid. Her fremstilles redskapene og klesdraktene til bruk i de rekonstruerte miljøene.Offisielt nettsted, Sagnlandet Lejre

 Kon-Tiki-ekspedisjonen (1947), en balsaflåte bygget av Thor Heyerdahl, seilte fra Peru til Polynesia for å demonstrere muligheten for kulturell utveksling mellom Sør-Amerika og de polynesiske øyene.

 Bygging av kopier av vikingeskip har blant annet som mål å finne tilbake til fortidens byggekunst med klinkbygde skip. Alt fra å finne de riktige trestokkene til smiing av nagler bidrer til å holde i hevde den tradisjonelle håndverkskunsten. Larsen, Seline (26. oktober 2022): «Noregs største vikingskip skulle på fjorden – er «fanga» inne på museum», NRKTvete, Mariann (26. april 2012): «Med dugnadsånd bygges nytt vikingskip» , Nationen

 Forsøk på å transportere store steiner som de som ble brukt i Stonehenge i England over korte avstander med kun teknologi som ville vært tilgjengelig på den tiden. De opprinnelige steinene ble sannsynligvis flyttet fra Pembrokeshire til stedet på Salisbury-sletten.«An experiment might explain the transport of Stonehenge blocks», Archaeology Wiki Blog 31. mai 2016«Some thoughts on transporting Stones to Stonehenge», The Megalithic Portal

 Siden 1970-tallet har rekonstruksjonen av innrammede bygninger av tømmer gitt grunnlag for forståelsen av tidlige angelsaksiske hus i West Stow, Suffolk, England. Dette omfattende forskningsprogrammet gjennom eksperimentering og erfaring fortsetter i dag.«Anglo-Saxon village», Weststow.org«Examining an Anglo-Saxon building», YAC

 Antikkens greske triremer har blitt rekonstruert fra skipstegninger og fra arkeologiske levninger og har med suksess blitt forsøkt sjøsatt og rodd av dyktige sjømenn.Brundigejul, Ellen (15. juli 2022): Reconstruction of the Olympias, an Ancient Greek Trireme, OwlcationRadeska, Tijana (14. februar 2019): «Bringing the Ancient Athenian Trireme Back to Life – The Story of HS Olympias», Vintage News

 Et eksperiment med transport av en Moai på Påskeøya i 1986, hvor bare 16 personer og en leder var nødvendig for en relativt rask transport. Moai «gikk» på en måte som befolkningen har beskrevet i sagn. Transporten ble utført av Pavel Pavel og Thor Heyerdahl.

 Referanser 

 Litteratur 
 Ascher, Robert (1961): «Experimental archeology», American Anthropologist (Menasha) 63, 4: pp 793–816.
 Coles, John Morton (1979): Experimental archaeology, London a.o.: Academic Press, ISBN 0-12-179750-3 / ISBN 0-12-179752-X, gjenutgitt 2010, ISBN 978-1-932846-26-3
 Mathieu, James R. red., (2002): Experimental archaeology, replicating past objects, behaviors and processes, BAR International Series 1035, Oxford, ISBN 1-84171-415-1.
 Tringham, Ruth (1978): «Experimentation, ethnoarchaeology, and the leapfrogs in archaeological methodology», Gould, Richard A., red.: Explorations in ethnoarchaeology. Albuquerque, s. 169–199.

 Eksterne lenker 

 EXARC, the International association of Archaeological Open Air Museums and Experimental Archaeology
 EXAR the European Association for the advancement of archaeology by experiment

Kategori:Arkeologisk metode
Kategori:Arkeologisk teori
Kategori:Arkeologiske disipliner